Document ID: 32006R0671

KOMISIJAS REGULA (EK) Nr. 671/2006
(2006. gada 28. aprīlis),
ar ko labo Regulu (EK) Nr. 299/2006 par ievešanas atļauju izdošanu attiecībā uz rīsiem ar izcelsmi ĀKK valstīs un aizjūras zemēs un teritorijās atbilstīgi pieteikumiem, kas iesniegti pirmajās piecās darba dienās 2006. gada februārī saskaņā ar Regulu (EK) Nr. 638/2003
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2002. gada 10. decembra Regulu (EK) Nr. 2286/2002, ar ko nosaka režīmu, kurš piemērojams lauksaimniecības produktiem un precēm, kas iegūtas, pārstrādājot Āfrikas, Karību jūras baseina un Klusā okeāna valstu (ĀKK valstu) izcelsmes lauksaimniecības produktus, un ar ko atceļ Regulu (EK) Nr. 1706/98 (1),
ņemot vērā Padomes 2001. gada 27. novembra Lēmumu 2001/822/EK par aizjūras zemju un teritoriju asociāciju ar Eiropas Kopienu (Lēmums par aizjūras asociāciju) (2),
ņemot vērā Komisijas 2003. gada 9. aprīļa Regulu (EK) Nr. 638/2003, ar ko nosaka sīki izstrādātus noteikumus Padomes Regulas (EK) Nr. 2286/2002 un Padomes Lēmuma 2001/822/EK piemērošanai attiecībā uz režīmu, kas piemērojams Āfrikas, Karību jūras reģiona un Klusā okeāna valstu (ĀKK valstis) un aizjūras zemju un teritoriju (AZT) izcelsmes rīsu ievedumiem (3), un jo īpaši tās 17. panta 2. punktu,
tā kā:
(1)
Komisijas Regula (EK) Nr. 299/2006 (4) ir noteikusi daudzumus, kas pārgrāmatojami vienīgi uz ĀKK kvotas 2006. gada maija daļu.
(2)
Regulas (EK) Nr. 638/2003 13. panta 1. daļā ir paredzēts, ka par pārgrāmatotajiem daudzumiem saskaņā ar minētās regulas 3. panta 2. punktu var iesniegt licences pieteikumus, lai ievestu ĀKK valstu izcelsmes rīsus ar KN kodu 1006 10 21, 1006 10 23, 1006 10 25, 1006 10 27, 1006 10 92, 1006 10 94, 1006 10 96, 1006 10 98, 1006 20 un 1006 30 un AZT izcelsmes rīsus ar KN kodu 1006.
(3)
Pārgrāmatoto daudzumu piešķiršana vienīgi ĀKK kvotai tātad bija veikta kļūdaini. Tādēļ attiecīgi ir jālabo Regulas (EK) Nr. 299/2006 pielikums, lai precizētu nosacījumus pieejamo daudzumu nodošanai uzņēmēju rīcībā,
IR PIEŅĒMUSI ŠO REGULU.
1. pants
Regulas (EK) Nr. 299/2006 pielikumu aizstāj ar šīs regulas pielikuma tekstu.
2. pants
Šī regula stājas spēkā 2006. gada 29. aprīlī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 28. aprīlī

Labels: 10
3
17
18